
Parlamentul  României

Camera  Deputaţilor

Comisia pentru industrii si servicii

Bucureşti, 26.09.2002
Nr.23/151/2002

RAPORT

la proiectul de Lege privind aderarea României la Convenţia privind eliberarea brevetelor europene, 

adoptată la Munchen la 5 octombrie 1973, precum şi la Actul de revizuire a acesteia, 

adoptat la Munchen la 29 noiembrie 2000



1. Comisia pentru industrii şi servicii a fost sesizată în fond cu proiectul de Lege privind aderarea României la Convenţia privind eliberarea brevetelor europene, adoptată la Munchen la 5 octombrie 1973, precum şi la Actul de revizuire a acesteia, adoptat la Munchen la 29 noiembrie 2000.

Proiectul de Lege privind aderarea României la Convenţia privind eliberarea brevetelor europene, adoptată la Munchen la 5 octombrie 1973, precum şi la Actul de revizuire a acesteia, adoptat la Munchen la 29 noiembrie 2000 a fost avizat favorabil de Consiliul Legislativ cu nr.764/11.06.2002 şi de Oficiul de Stat pentru Invenţii şi Mărci.

Proiectul de Lege privind aderarea României la Convenţia privind eliberarea brevetelor europene, adoptată la Munchen la 5 octombrie 1973, precum şi la Actul de revizuire a acesteia, adoptat la Munchen la 29 noiembrie 2000 a fost avizat favorabil de Comisia juridică, de disciplină şi imunităţi cu nr.383/04.09.2002 şi de Comisia pentru buget, finanţe şi bănci cu nr.406/10.09.2002.

Proiectul de lege sus-menţionat a fost emis în scopul armonizării cu legislaţia europeană, respectiv Legea nr.20/06.04.1993 privind asocierea României la Comunitatea Europeană, care prevede la art.67 în mod expres că România va solicita aderarea la Convenţia Brevetului European. Convenţia Brevetului European este un aranjament regional care permite cererea de brevet european printr-o procedură simplificată. Brevetul european odată eliberat este valabil în oricare din statele desemnate de autor, dintre cele 20 de state parte la convenţie. 

Amendamentele aprobate de comisie urmăresc unele modificări de ordin tehnic-legislativ ca şi racordarea cu Legea nr.64/1991 privind brevetele de invenţie cu modificările şi copletările aduse prin Legea nr.203/2002.

2. În raport de obiectul şi conţinutul său, proiectul de lege face parte din categoria legilor ordinare.

3. Proiectul de lege a fost examinat în şedinţa comisiei din data de 25 septembrie 2002. La dezbaterile comisiei au participat invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Oficiului de Stat pentru Invenţii şi Mărci.

4. La lucrările comisiei au fost prezenţi 24 de deputaţi din totalul de 26 membri ai comisiei.

Raportul asupra proiectului de Lege privind aderarea României la Convenţia privind eliberarea brevetelor europene, adoptată la Munchen la 5 octombrie 1973, precum şi la Actul de revizuire a acesteia, adoptat la Munchen la 29 noiembrie 2000, a fost adoptat în unanimitate de către deputaţii prezenţi la lucrări.

5. Proiectul de lege privind aderarea României la Convenţia privind eliberarea brevetelor europene, adoptată la Munchen la 5 octombrie 1973, precum şi la Actul de revizuire a acesteia, adoptat la Munchen la 29 noiembrie 2000 a fost transmis de Guvern spre adoptare Camerei Deputaţilor cu nr.E 217/20.06.2002. 

În urma dezbaterilor, Comisia pentru industrii şi servicii propune plenului Camerei Deputaţilor, adoptarea proiectului de lege cu amendamente admise.

A M E N D A M E N T E     A D M I S E



În urma dezbaterii în comisie, proiectul de lege se aprobă cu următoarele amendamente:

Nr.

crt.
Text iniţial
Text admis de comisie/ 

Autorul amendamentului
Motivare

0
1
2
3

1.
Titlul legii

Lege 

privind aderarea României la Convenţia privind eliberarea brevetelor europene, adoptată la Munchen la 5 octombrie 1973, precum şi la Actul de revizuire a acesteia, adoptat la Munchen la 29 noiembrie 2000.


Nemodificat


2.
Art.1. - România aderă la

- Convenţia privind eliberarea brevetelor europene (Convenţia Brevetului European), adoptată la Munchen la 5 octombrie 1973, aşa cum a fost amendată prin legea de revizuire a art.63 CBE din 17 decembrie 1991, şi prin deciziile Consiliului de Administraţie al Organizaţiei  Europene  a  Brevetelor  din  21

decembrie 1978, 13 decembrie 1994, 20 octombrie 1995, 5 decembrie 1996 şi 10 decembrie 1998, precum şi la

- Actul de revizuire a Convenţiei, adoptat la Munchen la 29 noiembrie 2000.


Art.1. – România aderă la:

- Convenţia privind eliberarea brevetelor europene denumită Convenţia Brevetului European, adoptată la Munchen la 5 octombrie 1973, aşa cum a fost amendată prin Actul de revizuire a art.63 al convenţiei, din 17 decembrie 1991, şi prin deciziile Consiliului de Administraţie al Organizaţiei  Europene  a  Brevetelor  din  21 decembrie 1978, 13 decembrie 1994, 20 octombrie 1995, 5 decembrie 1996 şi 10 decembrie 1998,  precum şi la

- Actul de revizuire a Convenţiei, adoptat la Munchen la 29 noiembrie 2000.

Dep.Istvan Erdei


Pentru a elimina paranteza şi prescuratarea.

3. 
Art.2. - În sensul prezentei Legi:

(i) "Convenţie" înseamnă Convenţia privind eliberarea brevetelor europene, adoptată la Munchen la 5 octombrie 1973, precum şi la Actul de revizuire a acesteia adoptat la Munchen la 29 noiembre 2000;

(ii) "brevet european" înseamnă un brevet de invenţie eliberat de Oficiul Europen de Brevete în conformitate cu Convenţia;

(iii) "cerere de brevet european" înseamnă o cerere pentru un brevet european depusă în conformitate cu Convenţia;

(iv) "oficiu" înseamnă Oficiul de Stat pentru Invenţii şi Mărci.


Art.2. – În sensul prezentei Legi:

(i) "Convenţie" înseamnă Convenţia privind eliberarea brevetelor europene, adoptată la Munchen la 5 octombrie 1973, cu amendamentele ulterioare precum şi  Actul de revizuire a acesteia adoptat la Munchen la 29 noiembre 2000;

(ii) "brevet european" înseamnă un brevet de invenţie eliberat de Oficiul Europen de Brevete în conformitate cu Convenţia;

(iii) "cerere de brevet european" înseamnă o cerere pentru un brevet european depusă în conformitate cu Convenţia;

(iv) "oficiu" înseamnă Oficiul de Stat pentru Invenţii şi Mărci.

Dep.Istvan Erdei


Pentru corelare cu art.1.

4. 
Art.3. - (1) Brevetele europene şi cererile de brevet european care desemnează România sunt guvernate de prezenta lege şi Legea privind brevetele de invenţie, dacă nu se stipulează altfel în Convenţie.


Nemodificat.


5. 
(2) În cazul conflictului între prevederile Convenţiei şi cele ale prezentei legi sau ale Legii privind brevetele de invenţie, prevederile Convenţiei prevalează.


Nemodificat.


6. 
Art.4. - (1) Cererile de brevet european, cu excepţia cererilor divizionare, pot fi depuse la oficiu în orice limbă admisibilă conform art.14(1) şi (2) al Convenţiei.


Nemodificat.


7. 
(2) Orice cerere de brevet european cu privire la o invenţie care se încadrează în prevederile art.44, alin.2, al Legii brevetelor de invenţie, se depune la oficiu.


(2) Orice cerere de brevet european cu privire la o invenţie care se încadrează în prevederile art.42, alin.2, al Legii nr. 64/1991 privind brevetele de invenţie, cu modificările şi completările ulterioare, se depune la oficiu.

Dep.Istvan Erdei


Pentru a preciza titlul complet al legii, iar art .s-au renumerotat.

8. 
Art.5. - (1) O cerere de brevet european care desemnează România căreia I s-a acordat o dată de depozit, este echivalentă cu o cerere având depozit naţional reglementar, unde este cazul cu prioritatea revendicată pentru cererea de brevet european, oricare ar fi rezultatul acesteia.


Art.5. - (1) O cerere de brevet european care desemnează România căreia i s-a acordat o dată de depozit, este echivalentă cu o cerere având depozit naţional reglementar, beneficiind dacă este cazul de prioritatea revendicată pentru cererea de brevet european, oricare ar fi rezultatul acesteia.

Dep.Istvan Erdei


Pentru claritate.

9. 
(2) O cerere de brevet european publicată, care desemnează România conferă protecţia prevăzută de art.2, 34, 35 din Legea privind brevetele de invenţie de la data la care o traducere în limba română a revendicărilor acelei cereri a fost publicată de oficiu, sau a fost comunicată persoanei care utilizează invenţia.


(2) O cerere de brevet european publicată, care desemnează România conferă protecţia prevăzută de art.34 din Legea nr. 64/1991 privind brevetele de invenţie, cu modificările şi completările ulterioare, de la data la care o traducere în limba română a revendicărilor acelei cereri a fost publicată de oficiu.

Dep.Istvan Erdei
Pentru precizarea titlului legii,, corelare cu Legea nr.203/2002 pentru modificarea şi completarea Legii nr. 64/1991 privind brevetele de invenţie şi pentru claritatea datei de protecţie conferite.

10. 
Art.6. - (1) Prin derogare de la prevederile alin.(2) al art.5, un brevet european care desemnează România, sub rezerva alin.(2)-(5), conferă de la data publicării menţiunii eliberării sale de către Oficiul European de Brevete, aceleaşi drepturi ca şi un brevet acordat de oficiu.


Art.6. - (1) Un brevet european care desemnează România, sub rezerva alin.(2)-(5), conferă de la data publicării menţiunii eliberării sale de către Oficiul European de Brevete, aceleaşi drepturi ca şi un brevet acordat de oficiu.

Dep.Istvan Erdei


Acest caz este diferit faţă de cel prevăzut la art.5(2).

11. 
(2)  În termen de 3 luni de la data la care a fost publicată în Buletinul European de Brevete menţiunea eliberării brevetului european, titularul brevetului va transmite la oficiu o traducere în limba română a fasciculului acestuia şi va plăti taxa de publicare conform legii.


Nemodificat.




12. 
(3) În cazul în care, ca rezultat al unei proceduri de opoziţie în faţa Oficiului European de Brevete, brevetul european este menţinut aşa cum a fost modificat, alin.(2) se aplică mutatis mutandis.


(3) În cazul în care, ca rezultat al unei proceduri de opoziţie în faţa Oficiului European de Brevete, brevetul european este menţinut aşa cum a fost modificat, cu aplicarea alin.(2).
Dep.Istvan Erdei




13. 
(4) Dacă traducerea descrierii brevetului european în limba română nu este depusă în termenul prevăzut la alin.(2) şi (3), titularul brevetului european poate să o depună la oficiu într-un termen de încă 3 luni, cu condiţia plăţii unei taxe suplimentare.
(4) Dacă traducerea descrierii brevetului european în limba română nu este depusă în termenul prevăzut la alin.(2) sau după caz, alin. (3), titularul brevetului european poate să o depună la oficiu într-un termen de încă 3 luni, cu condiţia plăţii unei taxe suplimentare.

Dep.Istvan Erdei


Pentru a sublinia cele două cazuri diferite.

14. 
(5) În eventualitatea în care nu sunt îndeplinite cerinţele prevăzute la alin.2-4, brevetul european este considerat nul ab initio.


(5) În cazul în care nu sunt îndeplinite cerinţele prevăzute la alin.2-4, brevetul european este considerat nul ab initio.

Dep.Istvan Erdei


Pentru claritate.

15. 
(6) Prevederile Legii privind brevetele de invenţie referitoare la repunerea în drepturi se aplică mutatis mutandis.


(6) Prevederile Legii nr. 64/1991 privind brevetele de invenţie, cu modificările şi completările ulterioare, referitoare la repunerea în situaţia anterioară se aplică mutatis mutandis.

Dep.Istvan Erdei


Completarea se impune şi pentru claritate.

16. 
Art.7. - (1) În cazul în care o traducere conformă cu art.5 şi 6, conferă o protecţie mai restrânsă decât cea conferită de cererea de brevet european sau de brevetul european în limba de procedură, respectiva traducere este considerată ca text autentic, cu excepţia procedurii de revocare.

Art.7. - (1) În cazul în care o traducere conformă cu art.5 şi 6, conferă o protecţie mai restrânsă decât cea conferită de cererea de brevet european sau de brevetul european în limba de procedură, respectiva traducere este considerată ca text autentic, cu excepţia procedurii de anulare.

Dep.Istvan Erdei
Pentru folosirea termenului uzitat.

17. 
(2) Solicitantul sau titularul brevetului european poate depune oricând o traducere corectată. Traducerea corectată produce efecte numai după ce a fost făcută publică de către oficiu.


Nemodificat.


18. 
(3) Orice persoană care, cu bună-credinţă, foloseşte invenţia sau a făcut pregătiri efective şi serioase pentru folosirea invenţiei, fără ca această folosire să constituie o încălcare a cererii sau a brevetului în traducerea iniţială, poate, după ce traducerea corectată produce efect, să continue folosirea invenţiei în întreprinderea sa sau pentru necesităţile acesteia, fără plată.


Nemodificat.


19. 
Art.8. - (1) Taxele anuale pentru brevetele europene sunt plătite la oficiu pentru fiecare an care urmează anului în care s-a publicat menţiunea eliberării brevetului european de Oficiul European de Brevete.


Nemodificat.


20. 
(2) Taxele de menţinere în vigoare vor fi plătite la oficiu înainte de data aniversară a depozitului cererii.


Nemodificat.


21. 
(3) După expirarea termenului de 3 luni taxa poate fi plătită până la împlinirea termenului de 6 luni de la data aniversară a depozitului cererii, cu o majorare de 50%.


Nemodificat.


22. 
(4) Oficiul va vira în contul Oficiului European de Brevete cota parte din taxele anuale de menţinere în vigoare, încasate, în procentul stabilit conform art.39 din Convenţia Brevetului European.
Nemodificat.


23. 
Art.9. - (1) La cererea solicitantului o cerere de brevet european, care desemnează România, poate fi transformată într-o cerere de brevet naţional în cazurile în care cererea de brevet european este considerată retrasă în temeiul art.77(5) al Convenţiei, sau din cauza faptului că traducerea cererii conform art.14(2) al Convenţiei nu a fost depusă în termen, în temeiul art.90(3) al Convenţiei.


Art.9. - (1) O cerere de brevet european, care desemnează România, poate fi transformată, la cererea solicitantului, într-o cerere de brevet naţional în cazurile în care cererea de brevet european este considerată retrasă în temeiul art.77(5) al Convenţiei, sau din cauza faptului că traducerea cererii conform art.14(2) al Convenţiei nu a fost depusă în termen, în temeiul art.90(3) al Convenţiei.

Dep.Istvan Erdei


Pentru cursivitatea textului.

24. 
(2) Dacă cererea de transformare a fost transmisă oficiului, conform art.136(1) al Convenţiei, oficiul va invita solicitantul să depună, într-o perioadă de 2 luni de la data înregistrării la oficiu a cererii de transformare, traducerea în limba română a cererii de brevet european, şi acolo unde este cazul, a textului aşa cum a fost modificat în urma procedurilor în faţa Oficiului European de Brevete şi să plătească taxele de proceduri, conform legii.


Nemodificat.


25. 
(3) Dacă cererea de transformare însoţită de o copie a cererii de brevet european considerată retrasă conform art.77 alin.(5) al Convenţiei, nu a fost transmisă la oficiu în conformitate cu art.136 (2) al Convenţiei sau, dacă o astfel de cerere de brevet european a fost depusă la oficiu, prevederile alin.(2) se aplică mutatis mutandis.


Nemodificat.

26. 
27. 
(4) Transmiterea de drepturi înscrisă în Registrul European de Brevete produce efecte în România numai după publicarea traducerii fasciculului de brevet european şi în condiţiile prevăzute de Normele de aplicare a prezentei legi.


Nemodificat.


28. 
Art.10. - În cazul în care un brevet european care desemnează România şi un brevet naţional care are aceeaşi dată de depozit sau, aceeaşi dată de prioritate, au fost acordate aceleaşi persoane sau succesorului său în drepturi, brevetul naţional nu produce efecte în măsura în care el acoperă aceeaşi invenţie ca şi brevetul european de la data la care termenul pentru depunerea unei opoziţii la brevetul european a expirat, fără să se fi depus o opoziţie, sau de la data la care procedura de opoziţie s-a finalizat printr-o hotărâre definitivă de menţinere a brevetului european.


Art.10. - În cazul în care un brevet european care desemnează România şi un brevet naţional care are aceeaşi dată de depozit sau, aceeaşi dată de prioritate, au fost acordate aceleiaşi persoane sau succesorului în drepturi, brevetul naţional nu produce efecte în măsura în care el acoperă aceeaşi invenţie ca şi brevetul european, de la data la care termenul pentru depunerea unei opoziţii la brevetul european a expirat, fără să se fi depus o opoziţie, sau de la data la care procedura de opoziţie s-a finalizat printr-o hotărâre definitivă de menţinere a brevetului european.

Dep.Istvan Erdei


Pentru claritate.

29. 
Art.11. - (1) Se împuterniceşte oficiul să aducă la îndeplinire toate procedurile decurgând din aplicarea prezentei legi.


Nemodificat.


30. 
(2) Oficiul va emite Norme de aplicare care se publică în Monitorul Oficial.


Nemodificat.


31. 
Art.12. - (1) Pe data intrării în vigoare a prezentei legi, prevederile art.4, 5 şi 6 şi Anexa la Ordonanţa Guvernului nr.32/1996 pentru ratificarea Acordului între Guvernul României şi Organizaţia Europeană de Brevete privind cooperarea în domeniul brevetelor, semnat la Bucureşti la 9 septembrie 1994, publicat în Monitorul Oficial al României, Partea I, Nr.195 din 21 august 1996, aprobată prin Legea nr.32/1997, precum şi orice alte dispoziţii contrare, se abrogă.


Art.12. - (1) Pe data intrării în vigoare a prezentei legi, prevederile art.4, 5 şi 6 şi Anexa la Acordul între Guvernul României şi Organizaţia Europeană de Brevete privind cooperarea în domeniul brevetelor, semnat la Bucureşti la 9 septembrie 1994, ratificat prin Ordonanţa Guvernului nr.32/1996, publicată în Monitorul Oficial al României, Partea I, Nr.195 din 21 august 1996, aprobată prin Legea nr.32/1997, precum şi orice alte dispoziţii contrare, se abrogă.

Dep.Istvan Erdei


Art.4,5 şi 6 precum şi Anexa fac parte din Acord.

32. 
(2) În pofida prevederilor alin.1, Legea nr.32/1997 va continua să se aplice pentru toate cererile de brevet european, în care se solicită extinderea la România, depuse înainte de data intrării în vigoare a Convenţiei în România, şi pentru toate brevetele europene acordate în baza unei astfel de cereri.


(2) Cu toate cele prevăzute la alin.1, prevederile Legii nr.32/1997 continuă să se aplice pentru cererile de brevet european, în care se solicită extinderea la România, depuse înainte de data intrării în vigoare a Convenţiei în România, şi pentru brevetele europene acordate în baza unei astfel de cereri.


Pentru claritate.

PREŞEDINTE, 





SECRETAR,

  István Antal 




          Aurelia Vasile

RAPORTORI:

Dep.Ioan Bivolaru 

Dep.Aurelia Vasile

Dep.Cristian Buzea 

Dep.Gheorghe Albu

Dep.Istvan Erdei 

Dep.Ioan Miclea

Dep.Doru Palade

Expert,

Dr.Maria Cristina Balanescu

